Суправаджальны ліст 
Добры дзень, шаноўная камісія Еўрапейскага гуманітарнага ўніверсітэта! Мяне завуць Турсунава Ілона Валер’еўна.  Зараз у некалькіх абзацах я паспрабую расказаць пра сябе і пераканаць вас у тым, што маю моцнае жаданне і вялікую матывацыю вучыцца на магістарскай праграме вашага ўніверсітэта. Зраблю гэта ў выглядзе пералячэння маіх акадэмічных дасягненняў, якія я збірала цягам жыцця і якія будуць знаходзіцца ў прымацаваных да маёй анкеты файлах. 
Агульную базавую і агульную сярэднюю адукацыю я скончыла з адзнакай і залатым медалём, навучалася ў сярэдняй школе №109 свайго роднага горада Мінска. Пасля заканчэння школы я паступіла ў БДУ на філалагічны факультэт, на спецыяльнасць “рамана-германская філалогія”, дзе вывучала французскую і англійскую мовы, а таксама паглыблена працавала ў галіне вывучэння французскай літаратуры. З прыкладамі некалькіх маіх навуковых публікацый, за якія я атрымлівала кафедральныя граматы, таксама можна азнаёміцца ў прымацаваных файлах. Скончыла філалагічны факультэт я таксама з адзнакай, абараніўшы дыплом на тэму “Рэцэпцыя міфа ў драматургіі Андрэ Жыда” на 10 балаў. Як можна заўважыць, усе мае навуковыя работы напісаныя на беларускай мове, таму што я лічу сваёй задачай і мэтай унесці асабісты ўклад у развіццё беларускай навукі, папулярызаваць навуковую дыскусію менавіта на беларускай мове і паглыбіць, пашырыць веды ў галіне гуманітарных даследванняў. Нажаль, у нашай краіне я больш не бачу такой магчымасці, таму што нават той мой досвед навучання, атрыманы ў лепшым універсітэце Беларусі, не даў мне ў поўнай меры адчуць сябе ў атачэнні навуковага асяроддзя, дзе ўсе разам робяць агульную справу; там, дзе няма свабоды і падтрымкі, ты ніколі не рэалізуеш увесь свой патэнцыял. 
Пасля заканчэння ўніверсітэта два гады я працавала па размеркаванні настаўнікам англійскай мовы ў школе, таму адразу паспрабаваць паступіць у ваш універсітэт на магістратуру не было магчымасці. Аднак, жаданне ў мяне папасць да вас было ўжо даўно, яшчэ на першым курсе навучання ў БДУ я праходзіла анлайн-курс “Гісторыя мастацтва і архітэктуры Вільнюса” (сертыфікат будзе таксама ў прымацаваных файлах). Для мяне асаблівую цікавасць прадстаўляе ваша магістарская праграма “Развіццё культурнай спадчыны”, таму, можна сказаць, пяць гадоў таму я пачала ўжо да яе рыхтавацца. 


Дзякуй вялікі за ўвагу і спадзяюся на станоўчы адказ, з павагай 

Ілона Турсунава.
